open-index/open-wikipedia-markdown huggingface dataset:
Fugazi (album)

**Fugazi** on ansambli Marillion teine stuudioalbum, mis ilmus 1984. aastal. 

Plaat valmis raskustega, sest trummar Mick Pointer oli äsja bändist lahkunud. Uueks trummariks valiti Ian Mosley. Fugazit müüdi Suurbritannias üle 100 000 ja see saavutas kuldplaadi staatuse.

## Lood

# Assassing – 7:02
# Punch & Judy – 3:21
# Jigsaw – 6:49
# Emerald Lies – 5:08
# She Chameleon – 6:52
# Incubus – 8:30
# Fugazi – 8:12

1998. aastal ilmunud kaheplaadilise uustöötluse teise CD peal on järgmised lisalood:

# "Cinderella Search" (12" version) – 5:31
# "Assassing" (Alternate Mix) – 7:40
# "Three Boats Down From The Candy" (1984 Re-recording) – 4:00
# "Punch & Judy" (Demo) – 3:50
# "She Chameleon" (Demo) – 6:34
# "Emerald Lies" (Demo) – 5:32
# "Incubus" (Demo) – 8:09
Kecskemét

**Kecskemét** on komitaadi õigustega linn Ungaris  Bács-Kiskuni komitaadis. 

Linna on esmamainitud 1368. aastal.

2001. aasta rahvaloenduse andmetel oli Kecskeméti elanikest ungarlasi 95%, mustlasi 0,8%, sakslasi 0,4% ja teistest rahvustest inimesi ning neid, kelle rahvus teadmata 3,6%.

Kecskemétis on sündinud Zoltán Kodály.

Linnas tegutseb jalgpalliklubi Kecskeméti TE.

## Viited
The Weavers

**The Weavers** oli Ameerika Ühendriikide folkkvartett, mis loodi 1947. aastal. 

Kvartett esitas peale folklaulude ka bluusi, gospelit, lastelaule ja ameerika ballaade. Nende kuulsaim laul on "Goodnight, Irene", mille nad laulsid kuulsaks 1949. aastal.

## Koosseis
*Ronnie Gilbert
*Lee Hays
*Fred Hellerman
*Pete Seeger
*Erik Darling (asendas vahel Pete Seegerit)
Goodnight, Irene

**"Goodnight, Irene"** on traditsiooniline USA folklaul, mille laulis esimesena salvestiseks 1936. aastal Lead Belly.

1950. aastal oli laul USA edetabelites esikohal The Weaversi, Frank Sinatra ning Ernest Tubb ja Red Foley esituses. Hiljem on seda laulu lindistanud ja esitanud lugematu hulk esitajaid.

Laulu sõnadel on väga palju versioone, kuid refrääniosa sõnad ja meloodia on neis enam-vähem samad.

Eesti keeles on see lugu tuntud pealkirjaga "Oo, aeg, miks kiirelt läed" (Heldur Karmo kirjutas sellele kaks varianti sõnu, 1951. ja 1960. aastal) ning seda on esitanud Heli Lääts, Kalju Terasmaa, Tarmo Pihlap, Heidy Tamme, Leila Miller jpt.
Juulikuu lumi

**"Juulikuu lumi"** on ansambli Terminaator laul albumilt "Minu väike paradiis". See laul oli ka albumitel "Kuld" ja "Go Live 2005". Lugu võitis võistlusel Raadio 2 Aastahitt 1995 esikoha.

Laulu uus versioon avaldati singlina "Juulikuu lumi 2007" ja kogumikul "20". 

Loo 2007. aasta versioonile on tehtud ka muusikavideo.

Seda laulu võib kuulda ka Nexuse plaadil "Nii kuum" (2003) ja Hanna-Liina Võsa kogumikul "Uues kuues" (2006). 

## Välislingid
*Muusikavideo
*Muusikavideo tegemine
*Laulusõnad
*"Jaagup Kreem: lugu "Juulikuu lumi" sündis bändisiseste pingete kiuste" ERR eeter, 11. august 2025
Nagykanizsa

**Nagykanizsa** on komitaadi õigustega linn Ungaris Zala komitaadis, Nagykanizsa kreisi halduskeskus. Asub riigi edelaosas, 15 km kaugusel Horvaatia piirist.

Linna on esmamainitud 1245. aastal *Kanizsa* nimega.

## Viited

## Välislingid

*Nagykanizsa koduleht (ungari, saksa, inglise ja horvaadi keeles)
Nyíregyháza

**Nyíregyháza** on komitaadi õigustega linn Ungaris, Szabolcs-Szatmár-Beregi komitaadi keskus.

Linna on esmamainitud 1209. aastal nimega *Nyír*. 1236 oli linnas juba kirik, millest pärineb linnanime teine pool.

2001. aasta rahvaloenduse andmetel oli Nyíregyháza elanikest ungarlasi 98,5%, mustlasi 1% ja muudest rahvustest inimesi 0,5%.

## Viited

## Välislingid

*Nyíregyháza koduleht
Kékes

**Kékes** (ungari keeles 'sinakas') on mägi Mátra mägedes. See on Ungari kõrgeim punkt (1015 m üle merepinna).

Mägi on oluline turismisihtkoht, kus on mitmeid mäesuusatamisradu ja hotelle. Mäel asuvad ka sanatoorium ja televisioonimast.

Kuni tipuni on ehitatud jalgrattatee.

## Välislingid
Mikojan-Gurevitš MiG-27

**Mikojan-Gurevitš MiG-27** (vene keeles Микоян и Гуревич МиГ-27; NATO koodnimega Flogger-D/J)  on Nõukogude Liidus Mikojan-Gurevitši konstrueerimisbüroos aastatel 1969–1970 projekteeritud ülehelikiiruseline  hävitus-pommituslennuk, mis on jätkuarendus MiG-23-st.

MiG-27-st oli mitmeid modifikatsioone, mis olid ka erinevalt relvastatud. Viimased seda tüüpi lennukid valmistati 1986. aastal, praegu on Venemaal mõni üksik MiG-27 veel  relvastuses. Nõukogude Liit eksportis neid lennukeid ka teistesse riikidesse. Indias ehitati MiG-27 litsentsi alusel (Bahadur Mig-27M), mis on relvastuses ka praegu,  ilmselt ka Hiinal püüdis seda lennukit kopeerida (Q-6).

## Tehnilised näitajad
* 
***Meeskond:** 1
***Pikkus:** 17,1&nbsp;m
***Tiivaulatus:** 13,97 kuni 7,78&nbsp;m (muutuva noolsusega)
***Kõrgus:** 5 &nbsp;m
***Tühimass:** 11 908&nbsp;kg
***Suurim lennukaal:** 20 670&nbsp;kg 
***Mootor:** turboreaktiiv R-29-300, 1 × 78,5&nbsp;kN, järelpõlemisel 112,8&nbsp;kN
***Kiirus:** Mach 1,10–1,77 (1350&nbsp;km/h – 1885&nbsp;km/h)
***Tegevusraadius:** 780&nbsp;km – 2500&nbsp;km
***Lennulagi:** 14 000 +&nbsp;m
## Relvastus
* 6 × 30&nbsp;mm automaatkahur GŠ-6-30A
* riputussõlmedele sai kinnitada kuni 4 tonni relvalasti.
Topeka (täpsustus)

**Topeka** on mitme asula nimi:

***[[Topeka]]** on USA Kansase osariigi pealinn
***[[Topeka (Illinois)|Topeka]]** on asula USA-s Illinoisi  osariigis
***[[Topeka (Indiana)|Topeka]]** on asula USA-s Indiana osariigis
Karu tänav (Tallinn)

**Karu tänav** (endine nimi saksa keeles *Medwedjewstraße*) on tänav Tallinna Kesklinna linnaosas Sadama asumis. 

Tänav ühendab Jõe tänavat Tuukri põiguga.

## Ajalugu
Reval linna üldplaanil on tänavat praeguse Karu tänava asukohas kujutatud esimest korda 1841. aastal.

Karu tänava esimene nimi oli selle piirkonna kinnisvaraomaniku Pjotr Medvedjevi järgi **Medvedjevi tänav** ehk saksapäraselt *Medwedjewstraße*, eesti keeles ka Medvedi uulits ja Medveesi tänav. Tänava vene- ja saksakeelsete nimedena kasutati vahel ka
Медвежъя улица ja Bärenstrasse, mis kõik on tuletatud Medvedjevi nimest. Praegune tänavanimi on pandud linnavolikogu otsusega 17. jaanuarist 1923. 

Karu tänaval ühes salakorteris varjas end politsei eest revolutsionäär Viktor Kingissepp, kes Karu tänaval ka vangistati ja hukati sõjakohtu otsusel 1922. aastal.

Aastatel 1940–1941 (linnavalitsuse otsus 30. augustist 1940) kandis tänav Viktor Kingissepa tänava nime. Saksa okupatsiooni ajal (1942) on tänavat nimetatud *Bärenstraße*.

Karu tänav 16 hoone ehitati juudi koguduse algatusel, arhitekt Erich Jacoby projekti järgi Tallinna Juudi Eraühisgümnaasiumiks. Koolimaja valmis 1924. aastal. Hoones tegutses 1924. aastast Tallinna Juudi Eraühisgümnaasium, 1931–1935 vene õppekeelega Tallinna linna ühendatud humanitaar- ja reaalgümnaasium, Tallinna 19. Algkool. 

II maailmasõja järel ehitati Aedvilja tänava poole kolmekorruseline, 1960. aasta stiilis, lameda katusega juurdeehitus ja Karu tänav 16 hoones tegutses Tööstuskool nr. 1 ja Tallinna Kutsekeskkool nr 1, nn Karu kool.

Kinnistul asub 1. septembril 1990 taasavatud Juudi kooli koolimaja ja selle juurdeehitusega ühisesse arhitektuursesse ansamblisse kuuluv, aastatel 2006–2007 ehitatud, Tallinna sünagoog.

## Hoonestus
Tänaval asuvad:
*Karu tänav 7, 1934. aastal valminud Karl Tarvase projekteeritud neljakorruseline korterelamu
*Karu tänav 9, 1981. aastal valminud viiekorruseline korterelamu
*Karu tänav 11, 1989. aastal valminud viiekorruseline korterelamu
*Karu tänav 14, 1936. aastal valminud Karl Tarvase projekteeritud algne Alma Margevitshi elumaja.

*Karu tänav 16, Tallinna sünagoog, Eesti Juudi Kogukond, Eesti Juudi Muuseum, Tallinna Juudi kool ja
*Karu tänav 17, 1982. aastal valminud Tallinna Ülikooli ühiselamud.
*Karu tänav 18 // Aedvilja tänav 6, 1933. aastal arhitekt Karl Burmani projekti järgi valminud kolme põhikorruse ja katusekorrusega korterelamu. Ehitismälestis nr 1082

## Galerii


File:2018-04-21-15-58-27-IMG 7491 (39989274213).jpg|Karu tänav 7
File:Karu tänav.jpg|Karu tänav 7
File:Karu tänav (2).jpg|Karu tänav 11

File:Karu tänav (3).jpg|


## Viited
Artur Neuman-Tarimäe

**Artur-Aleksander Tarimäe** (kuni 1939. aastani **Neuman**; 7. jaanuar 1908 Tallinn – 27. aprill 1961 Tallinn) oli eesti jalgpallur. 

Ta sündis Karl ja Cecilie Neumani peres, tal oli õde Erika-Josefine.

Jalgpalliga hakkas tegelema 1921. aastal 13-aastaselt. Kuulus kaitsemängijana "Spordi" meeskonda 1924–1932. 1933–1936 Kaitses TJK-i värve. "Spordi" koosseisus tuli viiekordseks Eesti meistriks. Aastail 1927–1933 kuulus 28 korda Eesti rahvusmeeskonda, olles üks kindlamaid kaitsemehi. 

1936. aasta kevadel haigestus meningiiti. Pärast jalgpallurikarjääri asus õppima Tehnikaülikooli.

Ta on maetud Rahumäe kalmistule.

## Vaata ka
* Eesti jalgpallikoondislaste loend

## Viited

## Välislingid
*Foto
Hideki Shirakawa

**Hideki Shirakawa** (jaapani keeles 白川 英樹 *Shirakawa Hideki*; sündinud 20. augustil 1936) on Jaapani keemik.

Ta pälvis 2000. aastal koos Alan J. Heegeri ja Alan G MacDiarmidiga Nobeli keemiaauhinna    elektrit juhtiva polümeeri avastamise eest 1977. aastal.

Ta oli 1979–2000 Tsukuba ülikooli keemiaprofessor.

2000. aastal pälvis ta Jaapani Kultuuri ordeni. Aasta hiljem (2001) valiti Hideki Shirakawa Jaapani Akadeemia liikmeks.
Zittau

**Zittau** on linn Saksamaal Saksimaa Görlitzi kreisis. 2008. aastani oli Löbau-Zittau kreisi halduskeskus. Asub Tšehhi ja Poola piiri ääres.

Linnas asub Zittau/Görlitzi rakendusteaduste kõrgkool ja aastal 1993 asutatud Rahvusvaheline Kõrgkooliinstituut.

Linnast on pärit tšehhi kroonikakirjutaja Petrus Zittaust, kes tegutses 14. sajandil Zbraslavis.

## Viited

## Välislingid

* Zittau koduleht
Joonia saarte piirkond

**Joonia saarte piirkond** on 1. järgu haldusüksus (piirkond) Kreeka lääneosas. Hõlmab Joonia saared peale (suurematest saartest) Kýthira saare.

Piirkond koosneb viiest piirkonnaüksusest (*perifereiakí̱ enóti̱ta*) –
Kérkyra ehk Korfu, Ithaka, Kefalloniá, Lefkáda ja Zákynthos.

Piirkonna halduskeskus on Kérkyra.

## Viited
Peloponnesose piirkond

**Peloponnesose piirkond** [pelop'onnesos] (*Πελοπόννησος*; 'Pelopsi saar') on 1. järgu haldusüksus (piirkond) Kreeka lõunaosas. Selle 15 490 km² suuruse piirkonna alla kuulub suurem osa Peloponnesose poolsaarest ja seda ümbritsevad saared. Piirkond piirneb põhjas Lääne-Kreeka piirkonnaga ja kirdes Atika piirkonnaga. Piirkond hõlmab suurema osa Peloponnesose poolsaarest, välja arvatud Ahhaia ja Ileía piirkonnaüksuse loodepoolsed osad, mis kuuluvad Lääne-Kreeka piirkonda, ning väike osa Argolída poolsaarest, mis on osa Atika piirkonnast.

## Valitsemine
Peloponnesose piirkond loodi 1987. aasta haldusreformiga. 2010. aasta Kallikratese programmiga selle võimu ja volitusi muudeti ning laiendati. Uue plaani järgi juhib piirkonda koos Lääne-Kreeka piirkonna ja Joonia saarte piirkonnaga selleks loodud ning Lääne-Kreeka piirkonna keskuses Pátra linnas asuv detsentraliseeritud administratsioon.

Piirkonna enda keskus asub Trípolis ja piirkond jaguneb viieks piirkonnaüksuseks (enne Kallikratese programmi haldusreformi maakonnaks (*nómos*)):
* Argolída piirkonnaüksus
* Arkaadia piirkonnaüksus
* Korinthía piirkonnaüksus
* Lakoonia piirkonnaüksus
* Messeenia piirkonnaüksus

Piirkonnaüksused jagunevad omakorda kokku 26 omavalitsuseks ning piirkonna suurim linn on Messeenias asuv Kalamáta. Piirkonna teised suuremad asulad on Árgos, Kórinthos ja Sparti.

2011. aasta 1. jaanuarist on piirkonda juhtinud Petros Tatoulis.

## Viited
Tajumishäired

**Tajumishäire** on organismi talitlushäire, mille korral on häiritud objektiivse reaalsuse meeleline tunnetus.

## Kvantitatiivsed tajumishäired
Kvantitatiivsed tajumishäired tekivad siis, kui tajuretseptori ärrituslävi on muutunud:
*Alanenud ärrituslävi – retseptoris tekib reaktsioon ka sellise intensiivsusega ärritajale, milline normaalsetes tingimustes ei põhjustaks reaktsiooni. Ärrituslävi võib alaneda ka kompensatsioonina keskkonnatingimuste muutusele, et kindlustada organismi normaalne talitlus ebatavalistes tingimustes. Näiteks pimeduses alaneb silma võrkkestas paiknevate nägemisretseptorite ärrituslävi, et inimene/loom näeks ka pimeduses ümbrust. Kui nüüd pimedusest järsku sattuda valguse kätte, on valgus nii ere, et nägemine on tõsiselt häiritud. Kuid mõne aja möödudes ärrituslävi tõuseb optimaalsele tasemele ja nägemisretseptori tegevus ei ole häiritud.

Teatavate seisundite korral on retseptori ärrituslävi püsivalt madal ja võib tõsiselt häirida inimese toimetulekut.

*Kõrgenenud ärritusläve korral on retseptori tundlikkus ärritajale alanenud. Sugeneb sellest sõltuvalt retseptorist kas vaegkuulmine, vaegnägemine, valutundetus.

## Kvalitatiivsed tajumishäired
Kvalitatiivsete tajumishäirete korral toimub tajumoonutus, mistõttu ümbritsevat keskkonda tajutakse sisuliselt moonutatuna.

Kvalitatiivseid tajumishäireid võib jaotada:
*meelepeteteks,
*psühhosensoorseteks häireteks.

Meelepetteid liigitatakse omakorda elementaarseteks ja komplitseerituteks.

Elementaarsed meelepetted on lihtsakoelised. Tavaliselt inimesel säilib nende suhtes kriitikameel.

Elementaarseid meelepetteid:
*akoasm,
*diplopia,
*fotopsia,
*paresteesia.

Komplitseeritud meelepetteid saab jaotada järgmiselt:
*illusioon ehk eksitaju,
*hallutsinatsioon ehk ebataju.
Galeegi keel

**Galeegi keel** on romaani keelte hulka kuuluv keel. Galeegi keele lähimaks sugulaskeeleks peetakse portugali keelt.

## Vaata ka
*.gal

## Välislingid
Pará osariik

**Pará** on Brasiilia osariik, 1. järgu haldusüksus Põhjapiirkonnas.
Piirneb põhjas Guyana ja Surinamega.

Osariik on valdavalt kaetud vihmametsaga.

Halduslikult jaguneb 143 omavalitsusüksuseks.

## Viited

## Välislingid

* Pará osariigi koduleht (*portugali keeles*)
Altamira (Brasiilia)

**Altamira** on linn Brasiilias Pará osariigis, Altamira valla keskus. Asub Xingu jõe ja Transamazonica maantee ääres.
Amapá osariik

**Amapá** on Brasiilia osariik, 1. järgu haldusüksus Põhjapiirkonnas. See piirneb põhjas Prantsuse Guajaana ja Surinamega.

Halduslikult jaguneb 16 vallaks:

## Viited

## Välislingid

* Amapá osariigi koduleht (*portugali keeles*)
Amapá

**Amapá** on mitme koha nimi:

*Amapá osariik Brasiilias
*Amapá vald Amapá osariigis
*Amapá, linn Amapá vallas
Siena Katariina

**Siena Katariina** (25. märts 1347 – 29. aprill 1380) oli dominiiklasest tertsiaar ja pühak.

## Elukäik

Ta sündis värval Jacobo Benincasa 23. lapsena. Tema ema oli Lapa Piagenti, kes oli kohaliku luuletaja tütar. Kuueaastaselt nägi Katariina esimest ilmutust. 

Aastal 1363 pühendus ta täielikult askeesile ja palvetamisele. Katariina koges mitmeid müstilisi sündmusi: abielu Kristusega u 1367 ja Kristuse kannatustele kaasaelamine. Aastal 1374 tunnistati ta Firenze dominiiklaste üldkogu poolt ortodoksseks, tema pihiisaks sai Capua Raimondus.

Vaadete poolest sarnanes Siena Katariina püha Birgittaga – mõlemad nõudsid paavsti toomist Avignonist Rooma ja kiriku reformimist. Katariina oli ka tuline Itaalia linnade vahelise rahu eest võitleja. Samas toetas ta paganatevastaseid ristisõdu.

Katariinale omistatakse ka paavsti keelitamine naasmaks Rooma, mis ka aset leidis. Kuna paavst aga 27. märtsil 1378 suri (Avignoni vangipõlv oli aastatel 1309–1377), valiti uueks paavstiks Urbanus VI. Prantsusmeelsed vaimulikud valisid aga Avignonis omakorda paavstiks Clemens VII. Nii sai alguse skisma.

Kui 29. aprillil 1380 Katariina suri, siis maeti ta dominiiklaste kalmistule. 1383. aastal kaevati säilmed üles ja viidi Santa Maria Sopra Minerva basiilikasse, kus Katariina pea eraldati kehast, ja toimetati Siena Püha Domenicuse kirikusse.

Paavst Pius II kanoniseeris Katariina 29. juulil 1461.

Väliseesti kirjaniku Karl Ristikivi romaan "Mõrsjalinik" käsitleb Siena Katariina elulugu.
Svanethi ahelik

**Svanethi ahelik** on mäeahelik Aasias,  kuuludes Suur-Kaukasuse lõunapoolsete ahelike hulka. See kulgeb ida-lääne suunas, paiknedes Peaahelikust lõunas, peamiselt Gruusia territooriumil.

Aheliku kõrgeim tipp on Lahili (4008 m), mis asub Svanethi piirkonnas. 

## Viited
Sagarmāthā

***Sagarmāthā** on Džomolungma nepalikeelne nimi.
***[[Sagarmāthā rahvuspark|Sagarmāthā]]** on rahvuspark Nepalis.

## Vaata ka
*Sagarmāthā ringkond Nepalis
Fjodor III

**Fjodor III** (9. juuni (vkj 30. mai) 1661 – 7. mai (vkj 27. aprill) 1682) oli Vene tsaaririigi tsaar aastatel 1676–1682. Ta oli Romanovite valitsejadünastia esimese tsaari Aleksei I Mihhailovitši vanim poeg.

## Elulugu
Fjodor oli eelmise tsaari Aleksei I surres tolle vanim elusolev poeg. Tema ema oli Maria Miloslavskaja, kes oli selleks ajaks juba surnud, õde oli Sofia Aleksejevna ja vend tulevane Ivan V. Tema õdedest sai koos Sofiaga täiskasvanuks kuus, kuid ükski neist ei abiellunud. Fjodori poolvend oli tulevane Peeter I.

Fjodor sai tsaariks vaid 16-aastaselt, kuid juba siis oli ta tervis niivõrd vilets, et ta ei lahkunud Moskva Kremli müüride vahelt ega saanud kahest abielust järeltulijaid. Tema haiguse asjus täit selgust pole, ent ilmselt olid tema füüsilised puuded kaasasündinud. 

## Sisepoliitika
Fjodor III oli hardalt usklik ja püüdis jätkata ka isa alustatud kirikureforme. Ta vabastas asumiselt reformi algataja, endise patriarhi Nikoni ja lasi elusalt põletada vanausuliste juhi Avvakumi. 1678. aastal viidi tsaaririigis läbi rahvaloendus ning asendati erinevad maksud ühise majapidamise pealt makstava maksuga. Fjodori ajal seati sisse ka tsaaririigi valduste ainuvalitsemine ja valitsejad – vojevoodid. Likvideeriti varasem kord, mille järgi elatist ja riigimakse kogusid ametnikud nende valitsetavalt territooriumilt, ning viidi sisse alaline valitsus (*Расправная палата*)

Fjodor III ajal moodustati endise maakaitseväe asemel Venemaal regulaararmee. 1680. aastal oli Vene tsaaririigi regulaararmees 41 sõduripolku, 21 streletsipolku 26 reitari- ja piigipolku ja 4 kasakapolku. Streletsipolgud likvideeriti Peeter I poolt, pärast 4 streletsipolgu mässu 1698. aastal. Fjodor III valitsemisajal moodustatud polkudest olid 2 (Leforti polk ja Butõrka polk), koos Peeter I moodustatud Semjonovskoje ja Preobraženskoje polguga viimased võitlusvõimelised polgud, mis katsid 1700. aastal Narva lahingus taganevaid Vene vägesid Põhjasõjas.

1682. aastal lasi ta ära põletada bojaaride sugupuud, mis määrasid nende omavahelised võimusuhted, kohajärguse. See lubas tal ametnikke määrata nende isiklike võimete, mitte väljakujunenud võimusuhete ja aadlipäritolu alusel.

## Välispoliitika
Fjodor III ajal pidas Vene tsaaririik sõda aastatel 1676–1681 Türgiga ning vallutas Osmanite impeeriumilt suured maa-alad lõunas – Paremkalda Ukraina. Sõjategevuse Osmanitega lõpetas 1681. aastal Bahtšisarai rahuleping.
## Isiklikku
Tema esimene abikaasa Agafja Grušetskaja suri 1681. aasta suvel, sünnitades oma ainsat last Iljad. Ilmselt suri ka Ilja varsti. Seejärel abiellus Fjodor uuesti Marfa Apraksinaga, kuid suri järgmisel kevadel pärijata.

Fjodori surmapäeval proovisid tema poolvenna Peeter Aleksejevitši ema Natalja Narõškina sugulased toime panna paleepöörde ning panna Venemaa troonile Peeter Aleksejevitši, mööda minnes seaduslikust troonipärijast, vanuselt keskmisest Ivan Aleksejevitšist. Fjodor suri vaid 20-aastaselt. Täisealiste pärijate puudumisel tekkis troonikriis, mis lõppes lapstsaaride Ivan V ja Peeter I kaksikvõimuga.
Acre osariik

**Acre osariik** [ˈakɾi] on Brasiilia 1. järgu haldusüksus Põhjapiirkonnas.
Piirneb põhjas Amazonase ja idas Rondônia osariigiga. Lõunas Peruu ja kagus Boliiviaga.

Osariik on valdavalt kaetud vihmametsaga.

Halduslikult jaguneb 22 omavalitsusüksuseks.

## Vaata ka
* Acre Iseseisev Riik

## Viited

## Välislingid

* Acre osariigi koduleht (*portugali keeles*)
Ceará osariigi hümn

**Ceará osariigi hümn** on Brasiilia Ceará osariigi hümn. 

## Ajalugu
Hümn sündis, kui Ceará osariigi haritlased otsustasid tähistada 300 aasta möödumist Ceará asutamisest, s.o esimeste portugallaste jõudmisest sellele alale (31. juuli 1603). 

Guilherme Studart, Studarti parun oli pidustuste korralduskomisjoni esimees. Alberto Nepomucenole tehti ülesandeks komponeerida pidustustel ettekandmiseks Ceará hümn.   Sõnade autor on Thomaz Pompeu Ferreira Lopes. Orkestreerija ning dirigent oli  Zacharias Gondim. 

Hümn kanti esmakordselt ette 31. juulil 1903. Laulis Fortaleza normaalkooli naisõpilaste koor, mida saatis Ceará avaliku julgeoleku pataljoni orkester. Ettekanne leidis aset Ceará Seadusandliku Kogu istungil.

## Portugalikeelsed sõnad
:Terra do sol, do amor, terra da luz! 
:Soa o clarim que a tua glória conta! 
:Terra, o teu nome a fama aos céus remonta 
:Em clarão que seduz! 
:Nome que brilha - esplêndido luzeiro 
:Nos fulvos braços de ouro do cruzeiro! 

:Mudem-se em flor as pedras dos caminhos! 
:Chuvas de pratas rolem das estrelas... 
:E despertando, deslumbrada ao vê-las, 
:Ressoe a voz dos ninhos... 
:Há de florar nas rosas e nos cravos 
:Rubros o sangue ardente dos escravos. 

:Seja o teu verbo a voz do coração, 
:Verbo de paz e amor do Sul ao Norte! 
:Ruja teu peito em luta contra a morte, 
:Acordando a amplidão. 
:Peito que deu alívio a quem sofria 
:E foi o sol iluminando o dia! 

:Tua jangada afoita enfune o pano! 
:Vento feliz conduza a vela ousada 
:Que importa que teu barco seja um nada, 
:Na vastidão do oceano 
:Se à proa vão heróis e marinheiros 
:E vão no peito corações guerreiros? 

:Se, nós te amamos, em aventuras e mágoas! 
:Porque esse chão que embebe a água dos rios 
:Há de florar em messes, nos estios 
:E bosques, pelas águas! 
:Selvas e rios, serras e florestas 
:Brotem do solo em rumorosas festas! 

:Abra-se ao vento o teu pendão natal 
:Sobre as revoltas águas dos teus mares! 
:E desfraldando diga aos céus e aos mares 
:A vitória imortal! 
:Que foi de sangue, em guerras leais e francas 
:E foi na paz, da cor das hóstias brancas

## Tõlge eesti keelde
:Päikese, armastuse maa, valguse maa! 
:Kõlagu signaaltrompet, mis jutustab sinu aust! 
:Maa, sinu nime tõstab kuulsus taevastesse  
:Kütkestavas hiilguses! 
:Särav nimi – hiilgav valgus 
:Ristikulla kullakarva kätes!

: Mingu teekivid õide!   
: Hõbedavihmad veeregu tähtedelt... 
: Ja äratavalt, nende nägemisest imestavalt    
: Kõlagu vastu laste hääl...
: Õitsegu roosides ja punastes
: Nelkides orjade veri. 

: Olgu sinu sõna südame hääl,       
: Rahu ja armastuse sõna Lõunast Põhja!
: Möiraku sinu rind võitluses surma vastu, 
: Äratades avarust. 
: Rind, mis tõi kannatajatele leevendust  
: Ja oli päeva valgustav päike.
Tiraspol

**Tiraspol** on linn Moldovas, Transnistria tähtsaim poliitiline, majanduslik ja kultuuriline keskus, tunnustamata Transnistria Moldaavia Vabariigi pealinn. 2014 oli elanike arv 133 807. Linnas elas 2012. aastal 134 800 inimest, 2005. aastal 142 000, 2001. aastal 162 000 ja 1991. aastal 186 000. 

Linn on tekkinud 1792. aastal rajatud Srednjaja kindluse juurde.

Linna nimi pärineb kreeka sõnadest *[[Tyras|Tiras]]* (Dnestr) ja *polis* (linn).

Linna jalgpalliklubi FC Sheriff Tiraspol on mitmekordne Moldova meister.
Bafoulabé cercle

**Bafoulabé ''cercle***  on *cercle* [[Mali]]s [[Kayesi piirkond|Kayesi piirkonnas]]. *Cercle* 'i keskuseks on [[Bafoulabé]] linn. See on esimene Mali *cercle'', asutatud 1887. aastal. Rahvaarv on 233 926 (2009).
Modibo Keïta

**Modibo Keïta** (4. juuni 1915 – 16. mai 1977) oli esimene Mali president 1960–1968 ja Mali peaminister 5. aprill 1959–1965. 

Ta sündis Bamako lähedases Bamako-Couras, mis oli Prantsuse Sudaani pealinn. Tema vanemad olid tõsiusklikud moslemid. Hariduse omandas Bamakos ja hiljem Dakaris. 1936. aastal asus tööle õpetajana esialgu Bamakos, hiljem aga ka Sikassos ja Tombouctous.

1937. aastal oli Modibo Keïta kunsti- ja teatrigrupi koordinaator. Koos Ouezzin Coulibalyga aitas asutada Prantsuse Lääne-Aafrika Õpetajate Ühendust. 1943. aastal asutas ta ajakirja L'oeil de Kénédougou, mis suhtus vaenulikult ja kriitiliselt koloniaalvalitsusse. Koloniaalvastase hoiaku tõttu viibis ta 1946. aastal kolm nädalat vanglas.

1945. aastal kandideeris edutult Prantsuse parlamenti. Hiljem samal aastal asutas koos Mamadou Konatéga koloniaalvõimu vastase Sudaani bloki, millest hiljem arenes välja praegune Mali partei Sudaani demokraatlik liit.

## Mali president

Pärast riigi iseseisvumist sai Keïtast Mali esimene president täites esialgu kuni 1965. aastani ka valitsusjuhi kohuseid.

Modibo Keïta oli sotsialist ja juhtis ka riiki sotsialistlike põhimõtete kohaselt. 1960. aastal lasi luua Mali ekspordi- ja impordikompanii, mis omas monopoli kaupade sisse- ja väljaveos. Samas üleüldist natsionaliseerimist riigis ei toimunud. 1962. aastal lasti käibele Mali frank.

Modibo Keïta soovis omada häid suhteid Washingtoniga. Septembris 1961 külastas ta Ameerika Ühendriike ja kohtus muuhulgas president John F. Kennedyga.

Kodumaal lasi Modibo Keïta vangistada oma poliitilisi vastaseid.

19. novembril 1968 organiseeris kindral Moussa Traoré riigipöörde, mis läks edukalt ning Modibo Keïta saadeti vanglasse, kus ta suri 1977. aastal.
Moussa Traoré

**Moussa Traoré** (25. september 1936 – 15. september 2020) oli Mali sõjaväelane ja poliitik, Mali president 19. novembrist 1968 kuni 26. märtsini 1991. 

Moussa Traoré sündis Kayesi linnas. Omandas üldhariduse Kitas ja sõjaväelise hariduse Fréjusi linnas Prantsusmaal. Naasis Malisse 1960. aastal, kui riik oli saanud iseseisvaks. Astus Mali armeesse ning sai 1961. aastal nooremleitnandiks. 1963. aastal ülendati ta leitnandiks. Saadeti Tansaaniasse iseseisvusliikumise sõjaväeliseks instruktoriks. Seejärel naasis ta kodumaale, kus oli Kati linnas sõjaväeinstruktor.

19. novembril 1968 juhtis edukat riigipööret president Modibo Keïta vastu. Seejärel sai temast sõjaväelise vabastuskomitee juht – sisuliselt riigi president. Lasi keelustada kõik parteid ning kogu poliitilise tegevuse.

1977. aastal suri vangistuses Mali ekspresident Modibo Keïta, kelle matustele kogunes palju rahvast. Valitsev režiim reageeris sellele tugevalt ning paljud matustel osalenud vangistati. 28. veebruaril 1978 arreteeriti süüdistatuna riigipöörde kavandamises kaitseminister Tiécoro Bagayoko ja julgeoleku minister Kissima Doukara.

1979. aastal rajas Traoré UPDM-i (Union Démocratique du Peuple Malien), mis oli ainus legaalne poliitiline partei Malis. Samuti rajati eraldi poliitilised organisatsioonid lastele ja naistele.

1980. aastal aeti jõuga laiali õpilaste demonstratsioonid ning piinati surnuks demonstratsioonide peakorraldaja Abdoul Karim Camara.  

1985. aastal muudeti põhiseadust ning kaotati ära presidendiks oleku ajalised piirangud. Sisuliselt sai Traorést sellega eluaegne president.

22. märtsil 1991 puhkesid riigis taas laialdased rahvarahutused, mida asuti jõuga maha suruma. Siiski läks armee rahva poole üle ning 26. märtsil 1991 toimus kindral Amadou Toumani Touré eestvedamisel riigipööre. Moussa Traoré vangistati ning mõisteti poliitiliste kuritegude eest 1992. aastal surma. President Alpha Oumar Konaré muutis aga surmanuhtluse eluaegseks vanglakaristuseks. 1999. aastal mõisteti Moussa Traoréle uuesti surmanuhtlus, sedakorda majanduskuritegude ning riigikassast sadade miljonite frankide röövimise eest. Kuid seegi surmaotsus muudeti eluaegseks vanglakaristuseks.

29. mail 2002 palus Moussa Traoré rahva ees vabandust oma režiimi ajal toime pandud kuritegude eest. Traoré viibis surmani vanglas.
Elektra kompleks

**Elektra kompleks** on psühhoanalüüsi termin, mis Carl Gustav Jungi järgi tähendab tüdruku psühhoseksuaalset võistlust emaga isa armastuse pärast. 

Freudi järgi läbib inimene oma arengus erinevaid etappe. Umbes kolmanda ja viienda eluaasta vahel on falliline etapp, kui kujuneb välja inimese seksuaalne identiteet. Freudi järgi võib poisil välja kujuneda Oidipuse kompleks. 1913. aastal nimetas Jung tüdrukute Oidipuse kompleksi ümber Elektra kompleksiks.

Fallilises arenguetapis saavad lapsed teadlikuks oma kehast ning poiste ja tüdrukute erinevusest. Tüdruk avastab, et tal ja emal puudub peenis, aga isal ja teistel meestel on see olemas. Poisil tekib selles faasis hirm, et tüdrukutel ja naistel on peenis ära lõigatud – kastratsioonihirm. Tüdrukutel areneb aga peenisekadedus. Ta kardab kaotada oma ema armastust, kuna võistleb isa armastuse nimel emaga.

Seda teooriat on paljud psühhoanalüütikud hiljem erinevatest vaatepunktidest kritiseerinud.

## Vaata ka
* Alaväärsuskompleks
* Oidipuse kompleks – vastandkompleks ehk poja kiindumus oma emasse

## Viited
Mandé Sidibé

**Mandé Sidibé** (20. jaanuar 1940 – 25. august 2009) oli Mali poliitik, peaminister 15. veebruarist 2000 kuni 18. märtsini 2002.

Sidibé sündis Bafoulabé linnas, kuid kasvas üles Bamakos. Tema isa Mamadou Sidibé oli Prantsuse sõjaväe kapten. Ta omandas Bamakos üldhariduse ning läks 1959. aastal Prantsusmaale, kus omandas Bordeaux' ja Pariisi ülikoolis bakalaureusekraadi majandusteaduses. Pärast õpingute lõpetamist 1965. aastal naasis ta Malisse ja asus tööle Mali keskpangas.

1967. aastal pakuti talle võimalust asuda tööle Rahvusvahelisse Valuutafondi. Seal töötas ta mitmel ametikohal ning tõusis 1977. aastaks IMF-i Aafrika haru juhiks. IMF-is töötamise ajal jätkas Sidibé majandusõpinguid ning omandas George Washingtoni ülikoolis magistrikraadi.

1985. aastal lahkus Sidibé IMF-ist ja asus tööle Lääne-Aafrika keskpanka. Ta töötas seal erinevatel ametikohtadel. Aastatel 1992–1995 oli ta Lääne-Aafrika keskpanga Mali osakonna juhataja.

Aastal 1996 sai temast Mali presidendi Alpha Oumar Konaré nõunik.

Aastatel 2000–2002 oli Sidibé Mali peaminister ja selle kõrvalt ka Mali keskpanga juht.

Alates 2006. aastast töötas ta panga Ecobank Transnational Incorporated (ETI) juhina. ETI on erapank, mille kontorid asuvad 13 Aafrika riigis (Beninis, Burkina Fasos, Kamerunis, Roheneemesaartel, Elevandiluurannikul, Ghanas, Guineas, Libeerias, Malis, Nigeris, Nigeerias, Senegalis ja Togos).
Jean-Claude Juncker

**Jean-Claude Juncker** (sündinud 9. detsembril 1954 Redange'is) on Luksemburgi ja Euroopa Liidu poliitik. Ta oli aastatel 2014–2019 Euroopa Komisjoni president.

Ta on sündinud Redange'is, kuid veetis suure osa lapsepõlvest Belvaux's. Õppis Strasbourgi Ülikoolis õigusteadust ja sai 1979. aastal magistrikraadi.

## Poliitiline karjäär
Naasnud pärast ülikooli lõpetamist Luksemburgi, tegi ta tänu headele oraatorivõimetele eduka kampaania ning valiti 1984. aastal Luksemburgi parlamenti, kuid temast sai tööminister Jacques Santeri valitsuses.

1974. aastal astus ta Luksemburgi Kristlik-Sotsiaaldemokraatlikku Rahvaparteisse (CSV) ja oli aastatel 1990–1995 selle juht.

14. juulist 1989 kuni 23. juulini 2009 oli ta Luksemburgi rahandusminister, alates 20. jaanuarist 1995 kuni 4. detsembrini 2013 Luksemburgi peaminister. 

1. jaanuarist 2005 kuni 21. jaanuarini 2013 oli Jean-Claude Juncker Euroopa Liidu Nõukogu eurorühma esimees. Ta oli esimene alaline eurorühma esimees.

## Tunnustus
* 2006 Euroopa poliitilise kultuuri auhind
* 2006 Karl Suure auhind

## Isiklikku
Tema isa oli Teise maailmasõja ajal tööline terasetehases.

Enne 1989. aasta valimisi elas Juncker üle raske autoõnnetuse ning viibis mitu nädalat koomas. 2019. aasta novembris viibis ta aneurüsmi operatiivsel ravil haiglas.

## Vaata ka
* Euroopa Komisjon
* Junckeri komisjon

## Viited
Luis Ángel González Macchi

**Luis Ángel González Macchi** (sündinud 13. detsembril 1947 Asunciónis) on Paraguay poliitik. Oli Paraguay president 29. märtsist 1999 – 15. augustini 2003.

González sai Paraguay presidendiks 29. märtsil 1999, kui kuus päeva varem oli sooritatud atentaat riigi asepresidendile, mis tingis president Raúl Cubas Grau tagasiastumise.

Gonzálezel õnnestus luua koalitsioonivalitsus ning asuda parandama poliitilistest kriisidest kahjustatud majandust. Koalitsioon ei püsinud kaua, kuna 2000. aastal lahkus üks partei koalitsioonist ning valitsusel polnud enam parlamendi enamuse toetust. Samuti ebaõnnestusid majandusreformid ning González muutus rahva seas ebapopulaarseks. 2000 aastal ja 2001. aastal tehti tema vastu ka kaks ebaõnnestunud riigipöördekatset. González hoidis presidendikohta kuni 2003. aasta valimisteni. Ta lahkus 15. augustil 2003, kui presidendiametisse astus Nicanor Duarte Frutos.

4. detsembril 2006 mõisteti González riigivara omastamises süüdi ja talle määrati kaheksa-aastane vanglakaristus.
Margit Kaffka

**Margit Kaffka** (10. juuni 1880 Nagykároly (tänapäeva Rumeenia) – 1. detsember 1918 Budapest) oli ungari proosakirjanik, luuletaja ja feministlik publitsist. Ta kuulus kirjanduslikku rühmitusse Nyugat ('lääs').

Tema isa oli riigiprokurör, kuid isa suri varsti pärast Margiti sündi, mistõttu pere elas vaesuses. Margit õppis Szatmáris halastajaõdede koolis, seejärel töötas ühe aasta õpetajana Miskolcis, sai Budapestis Erzsébeti tütarlastekoolist õpetajakutse. Seejärel naasis ta Miskolci, ehkki ta seda linna ei sallinud, ja asus õpetama tütarlaste erakoolis. Sel ajal avaldati tema esimesed kirjandusteosed (1901 ajakirjas Magyar Géniusz).

17. veebruaril 1905 abiellus ta metsandusametnik Brúnó Fröhlichiga. 1907. aastal sai abikaasast põllumajandusminister ja tänu sellele sai Kaffka Miskolcist lahkuda. Abielu lõppes aga 1910. aastal lahutusega.

1. jaanuaril 1908 ilmus kirjandusajakirja Nyugat esimene number. Nyugatist sai tolle aja tähtsaim kirjandusväljaanne ning Kaffkast sai Nyugati kaastööline, mis märkis uue etapi algust tema loomingus. Tema loomingu põhiteemad on väikeaadli allakäik ja mandumine ning koduperenaise õnnetu elu. Ta astus ka välja maailmasõja eel ja ajal levinud vihaõhutamise ja sõjapropaganda vastu.

1910–1915 töötas Kaffka Budapestis õpetajana ning abiellus 18. augustil 1914 bioloog Ervin Baueriga.

Esimese maailmasõja alguses loobus Kaffka õpetajatööst ja pühendus kirjanduslikule tegevusele.

Kaffka suri koos oma väikese pojaga hispaania grippi.
Thabana Ntlenyana

**Thabana Ntlenyana** (sotho keeles "ilus väike mägi") on mägi Draakonimägedes Maloti ahelikus Sani Passi lähedal, Lesotho ja kogu Lõuna-Aafrika kõrgeim tipp.
Modaalsus (psühholoogia)

**Modaalsus** (ka kvaliteet) on üks meeleinformatsiooni põhidimensioonidest (intensiivsuse, lokalisatsiooni ja ajalisuse kõrval). See on tunnus, mis näitab, millise süsteemi läbi realiseerub stiimuli vastu võtmise võime (näiteks nägemine, kuulmine, haistmine, maitsmine, puudutus e. kompimine, lihastaju e. propriotseptsioon). Modaalsuse tajumist loetakse taju mikrogeneesi esimeseks etapiks.

Modaalsustel saab eristada submodaalsuseid – näiteks nägemise puhul värvust, heledust, liikumist.
## Vaata ka
*Meeled
*Taju
*Taju mikrogenees
*Molyneux' probleem
Colville Young

Sir **Colville Norbert Young** (sündinud 20. novembril 1932) on Belize'i poliitik, helilooja ja kirjanik. Ta oli aastatel 1993–2021 Belize'i kindralkuberner.
Lüdenscheid

**Lüdenscheid** on linn Saksamaa lääneosas Nordrhein-Westfaleni liidumaal  keskus. 

Asub Sauerlandi mäestikus Ebbegebirge aheliku jalamil 232–539 meetri kõrgusel üle merepinna. 47,4% linna haldusalast on kaetud metsaga.

Lüdenscheidi on esmamainitud 1067. aastal (Luidolvessceith). 1969 liideti linnaga Lüdenscheidi vald.



## Viited

## Välislingid

* Lüdenscheidi koduleht
Fréjus

**Fréjus** [fre'žüs] on linn Prantsusmaal Vari departemangus. Ta on departemangu üks kantonite keskustest, kuid linna territoorium ise on jagatud kahe kantoni vahel.

Linn asub Prantsuse rivieral, Vahemere ääres, Provence-Alpes-Côte d'Azuri piirkonna idaosas.

Linna territoorium asub 0–616 meetri kõrgusel üle merepinna.

## Sõpruslinnad
* Bazeilles, (Prantsusmaa)
* Dumbéa, (Uus-Kaledoonia)
* Fredericksburg, (Ameerika Ühendriigid)
* Paola, (Itaalia)
* Pieve di Teco, (Itaalia)
* Tabarka, (Tuneesia)
* Triberg im Schwarzwald, (Saksamaa)

Lisaks on veel käimas läbiraakimised linnaga Diên Biên Phu Vietnamist.

## Viited

## Välislingid
* Linna koduleht (*prantsuse keeles*)
RAM

**RAM** on mitmetähenduslik lühend: 
***RAM** (sõnadest **Riiklik Akadeemiline Meeskoor**) on **[[Eesti Rahvusmeeskoor]]**.
***RAM** (inglise sõnadest *random access memory*) on **[[muutmälu]]** ehk **suvapöördusmälu**.

## Vaata ka
* Ram
Soojusmasina kasutegur

**Soojusmasina kasutegur** näitab, kui palju kogu tööst muudab soojusmasin kasulikuks tööks. Selle käigus võrreldakse kütuse põlemise käigus vabanenud soojust ja kasulikku tööd. "Kahjulik" soojus on see, mis tuleb anda masinale mehaanilise töö saamiseks. Kasuteguri arvutamiseks on valem: h =Q1-Q2/Q1*100 %
kus Q1 on tsüklis soojendilt saadud soojushulk ja Q2 on jahutile antud soojushulk.

Kasutegur on alati väiksem kui 100 %. Reaalsete soojusmasinate kasutegurid jäävad tugevasti alla 100%. Ideaalse soojusmasina tsükli järgi saaks kasutegureid viia küllaltki kõrgele. Kui kasutada jahutina välistemperatuuri 300 K ja soojendina gaasi plahvatust silindris rõhul mõnikümmend atmosfääri, temperatuur on 3000 K, ei saa kasutegurit viia üle 90%. Maksimaalseks kasuteguriks loetakse ka 62%. Reaalses elus seisavad sellele masinale vastu kõiksugu jõud: hõõrdejõud, soojuskaod jne.

## η=(Q - Q')/Q

Q - soojendilt saadud soojushulk

Q' - jahutile antud soojushulk

maksimaalne kasutegur:
----

## ή=(T-T')/T

T- soojendi temperatuur, K

T' - jahuti temperatuur, K

NB! kasutegur ei saa olla 100% just sellepärast, et T' ei saa olla 0 K, kuna sellist temperatuuri on võimatu saavutada.
Pécs

**Pécs** on komitaadi õigustega linn Ungaris, Baranya komitaadi ja Pécsi kreisi keskus. Asub riigi lõunaosas Mecseki mäestiku nõlvadel ja orgudes. Pécs on elanike arvult viies linn Ungaris.

Vana-Rooma Sopianae linn asutati 2. sajandi alguses. 4. sajandil sai sellest Pannonia Valeria provintsi pealinn ja tähtis ristiusu keskus. Selle ajastu  kristlik nekropol on 2000. aasta detsembrist UNESCO maailmapärandi nimistus.

Pécs on tähtis usukeskus, Pécsi piiskopkonna asutas kuningas 
István Püha 1009. aastal. 1367. aastal avatud Pécsi Ülikool oli esimene ülikool Ungaris.

Linna ajalooline nimi on horvaadi keeles *Pečuh*, saksa keeles *Fünfkirchen*, serbia keeles *Pečuj*, slovaki keeles *Päťkostolie*, türgi keeles *Peçuy* ja ladina keeles *Quinque Ecclesiae*.

2001. aasta rahvaloenduse andmetel oli Pécsi elanikest ungarlasi 92,6%, sakslasi 3,1%, mustlasi 1,2%, horvaate 1%, serblasi 1% ja teistest rahvustest inimesi 1,1%.

2010. aastal oli Pécs Euroopa kultuuripealinn.

Linna lähedal asunud kivisöe- ja uraanimaagikaevandused on nüüdseks suletud. Pécs on tuntud portselanitööstuse poolest. Pécsis on ka õlletehas.

## Vaata ka
*Gandhi gümnaasium

## Viited

## Välislingid

*Pécsi koduleht 
*Euroopa kultuuripealinn 2010
Kuninganna Maudi maa

**Kuninganna Maudi maa** (norra *Dronning Maud Land*) on piirkond Antarktises, mida nõudleb endale Norra. 

Ala hõlmab sektori 20°00' W ja 44°38' E vahel. 

Selle pindala on umbes 2 800 000 km2. 

Roald Amundsen nimetas selle Norra kuninganna Maudi järgi.

Seal asub kaks Norra polaarjaama: Troll ja Tor. 2005. aastal külastas esimest kuninganna Sonja. Läheduses asuvad ka Soome polaarjaam Aboa ja Rootsi jaam Wasa.

Piirkonna staatust reguleerivad Norra seadus 27. veebruarist 1930 nr 3 "Lov om Bouvetøya, Peter I's øy og Dronning Maud Land m.m.", Stortingi otsus 23. aprillist 1931 ja kuninglik teadaanne 14. jaanuarist 1939.

## Vaata ka
*Uus-Švaabimaa
Over the Rainbow

**"Over the Rainbow"** on 1939. aastal loodud laul, mille meloodia kirjutas Harold Arlen ja sõnad E. Y. Harburg filmile "Võlur Oz", kus seda laulis Judy Garland. Hiljem on seda laulu esitanud ja lindistanud lugematu hulk artiste.

Laulu iseloomustavad lootused ja unistused noorte püüdlustes ideaalse armastusest ja õnnest lokkava maailma poole.
Malaka poolsaar

**Malaka poolsaar** (malai keeles *Semenanjung Tanah Melayu*) on poolsaar Aasia kaguosas, Indohiina poolsaare lõunaosa. Seda ka nimetatakse **Kra poolsaareks** poolsaare põhjaosas asuva Kra maakitsuse järgi. 

## Asukoht
Malaka poolsaart ümbritsevad läänest Tai laht, Lõuna-Hiina meri (lahutab poolsaart Kalimantanist), Johori väin (lahutab Singapurist), Singapuri väin, Malaka väin ja Andamani meri. Poolsaare pikkus põhjast lõunasse on 1127 km, suurim laius on 322 km, pindala on 131 300 km&sup2;. 

## Geograafia
Malaka poolsaare pinnamood on peamiselt mägine, poolsaare keskosas paikneb paralleelselt mitu mäeahelikku. Poolsaare lõunaosas muutuvad mäed kohati künklikuks tasandikuks. Kõige läänepoolseim Lariti mäeahelik on suhteliselt lühike. Peraki jõgi eraldab seda Keskahelikust, mis ulatub edasi lõuna poole ja lõpeb Melaka linna lähedal. Malaka poolsaare kõige kõrgem tipp on Tahani mägi (2190 m). Mäed koosnevad graniitidest, lubjakividest ja savikiltadest. Jõed on lühikesed aga veerohked. Suurte jõgede merre suubumisel tekkivad estuaarid. Malaka poolsaare pikim jõgi on Pahangi jõgi, mis voolab läänest itta ja suubub Lõuna-Hiina merre. Peraki jõgi saab aluse mägedes Tai piirilt ja voolab põhjast lõuna poole ning suubub Malaka väina.

## Kliima

Kliima on Malaka poolsaarel ekvatoriaalne. Kogu aasta jooksul õhutemperatuur kõigub 25–28 kraadi ulatuses. Mägedel kliima muutub jahedamaks. Sajab aasta jooksul enam-vähem sarnaselt, aga suvemussoonide tõttu sajab rohkem suvel. 

## Loodus
Malaka poolsaare rannikul kasvavad kitsa ribana mangroovid. Mere ja jõgede kallastel kasvavad madalad nipa palmid, nende kohal kõrguvad viigipuud, puukujulised sõnajalad ja bambusepadrikud. Tasandikud ja mäenõlvade alumised osad on kaetud vihmametsadega. Metsades kasvavad peamiselt kaksiktiibviljaliste puude liigid, mis annavad hinnalist kõva puitu. Seda kasutatakse laevade ehitamisel ning parketi ja kalli mööbli valmistamiseks. Mägedes kasvavad igihaljad tammed, rododendronid ja kohalikud okaspuud.

Metsades kasvavad paljud tarbetaimed – banaanid, papaia, mangostanipuu, leivapuu, ingveripuu, rannikul kookospalmid. Malaka poolsaarel kasvatatakse kautšukipuud, mis toodi sisse Brasiiliast.

Loomastik on väga rikas. Poolsaarel elutsevad gibonid, makaagid, erinevad hirveliigid, metskitsed ja metssead (Malaka poolsaare aborigeenide lemmiktoit). Suurtest kabjalistest esinevad must-ninasarvik, banteg, aasia taapir ning elevandid, keda aga tööloomadena ei kasutata. Kiskjatest elavad metsades tiigrid, leopardid, mustad malai karud, punased hundid, mangustid. On palju linde. Jõgedes ja soodes elutsevad krokodillid. On palju madusid, kilpkonni ja sisalikke.

## Inimasustus
Malaka poolsaare idaosas asub Taman-Negara rahvuspark.

Malaka poolsaare põliselanikud on senoid ja semangid, kes räägivad austroaasia keeli. 

Malaka poolsaar on jagatud mitme riigi vahel. Elanikke on järgmiselt:

*poolsaare loodeosa – Birma kõige lõunapoolseim osa (1,4 mln inimest);
*poolsaare kesk- ja kirdeosa – Tai lõunaosa (9,5 mln inimest);
*poolsaare lõunaosa – Malaisia lääneosa (19,6 mln inimest).
Ben Weisman

**Ben Weisman** (16. november 1921 – 20. mai 2007) oli USA helilooja ja pianist.

Ta on kirjutanud ligi 60 laulu Elvis Presleyle. Samuti on ta laule kirjutanud Barbra Streisandile, ansamblile The Beatles, Johnny Mathisele, Terry Staffordile, Bobby Veele ja paljudele teistele artistidele.
Salgótarján

**Salgótarján** on komitaadi õigustega linn Ungaris Nógrádi komitaadis. Asub riigi põhjaosas, Slovakkia piiri lähedal.

Salgótarján oli kaevanduslinn, kuid pruunsöe kaevandamine lõppes 1970. aastatel. 

## Viited

## Välislingid

*Salgótarjáni koduleht
Kroket

**Kroket** on seltskonnamäng ja sportlik pallimäng, mida mängitakse nuialaadsete mängukeppidega palle läbi muruplatsil asuvate väikeste väravate lüües. 

Kroket oli olümpiamängude kavas 1900. aasta suveolümpiamängudel Pariisis.

Kroketi variant *[[roque]]*, mida mängitakse kõval pinnasel oli 1904. aasta suveolümpiamängude kavas.

Tänapäeval mängitakse kroketit peamiselt Inglismaal, Uus-Meremaal, Austraalias, USAs ja Prantsusmaal.
Dzmitry Kałdun

**Dzmitry Kałdun** (valgevene *Дзмітры Калдун*, vene keeles *Дмитрий Колдун*; **Dmitry Koldun** ka **Dima Koldun**; sündinud 11. juuni 1985 Minskis) on Valgevene poplaulja.

Aastal 2004 proovis Dzmitry õnne RTR-i saates "Narodnõi artist 2", kuid ta ei pääsenud järgmisesse vooru. 2006. aastal aga võitis ta Vene telesaate "Fabrika Zvjozd" ("Star Factory") kuuendal hooaja.

Pärast võitu sai Dzmitry väga populaarseks. Ta võitis ka Valgevene Eurovisiooni eelvõistluse Filipp Kirkorovi lauluga "Work Your Magic" ("дай мне силу").

10. mail 2007 toimunud Eurovisiooni lauluvõistluse poolfinaalis Helsingis pääses Dzmitry edasi finaali, kust ta tõi Valgevenele kuuenda koha.

## Välislingid
* Official web-site (Rus/Eng)
* Official forum (Rus)]
Rööpühendus

**Rööpühendus** ehk **paralleelühendus** on elektriahela elementide niisugune ühendamisviis, mille puhul kõigile elementidele on rakendatud üks ja seesama pinge. Iga elementi läbiv elektrivool on võrdeline elemendi juhtivusega *G* (ehk tema takistuse *R* pöördväärtusega: *G* = 1/*R*).
 
Ahela elementideks võivad olla näiteks takistid, kondensaatorid ja induktiivpoolid, samuti vooluallikad ja elektritarvitid.

Rööbiti ühendatud elementele (1, 2, ... *n*) langeb  ühesuurune pinge: 
:U\mathrm = U_1 = U_2 = \cdots = U_n . 

Vool  I  rööpahela mittehargnevas osas on võrdne ahela harusid läbivate voolude summaga:
: I\mathrm = I_1 + I_2 + \cdots + I_n .

Rööpahela kogujuhtivus on võrdne ahela elementide juhtivuste summaga: 
:  G = \frac{1}{R} = \frac{1}{R_1} + \frac{1}{R_2} + \cdots + \frac{1}{R_n}. 

Erijuhul, kui kõik takistused on võrdsed: R_1=R_2=...=R_n, siis kogutakistus
: R=\frac{R_1}{n}.

Kahe rööbiti ühendatud takistuse kogutakistus
:R = \frac{R_1 \times R_2}{R_1+R_2}.

Vahelduvvooluahelais on aktiivtakistuse *R* asemel reaktiivtakistus *X* või näivtakistus *Z*.

Rööpühenduses induktiivpoolide koguinduktiivsus arvutatakse samamoodi kui takistite korral (eeldusel, et poolide vahel puudub induktiivne sidestus):
: \frac{1}{L} = \frac{1}{L_1} + \frac{1}{L_2} + \cdots + \frac{1}{L_n}.

Rööpühenduses kondensaatorite kogumahtuvus
: C = C_1 + C_2 + \cdots + C_n.

Elektritarvitid ühendatakse üldiselt toitealllikaga (näiteks elektrivõrku) üksteisega paralleelselt.

## Vaata ka
*Jadaühendus

## Viited
Via Hanseatica

**Via Hanseatica** on tee ajalooliste hansalinnade Lübecki, Riia, Tartu ja Peterburi vahel. Via Hanseatica kuulub Pan-Euroopa transpordivõrgustikku ja on nn transpordikoridor 1A. Kogu marsruut on järgmine: Lübeck–Gdansk–Kaliningrad–Šiauliai–Jelgava–Riia–Valka/Valga–Tartu–Narva–Peterburi.

Via Hanseatica on
*	strateegiliselt põhjalikult planeeritud ja kiiresti arenev arenguvöönd;
*	rikka kultuuri- ja ajaloopärandiga piirkond;
*	atraktiivne ja kvaliteetne külastuspiirkond – arendatud infrastruktuuriga teede, kvaliteetsete turismitoodete ja teenustega;
*	eriline ja huvipakkuv turismitoode – ühel reisil mitu riiki ja palju erinevaid kultuure.

Via Hanseaticast kujundatakse kultuuri- ja ajaloohuvilisele turistile suunatud turismimarsruut, mis peaks seonduma meeltes põneva ajaloo, kauni arhitektuuri ja vaatamisväärsuste, uute teadmiste ja üllatavate faktidega, mitmekesise kultuuri, hea toidu, mõnusa õhkkonna, sõbralike inimeste ja kõige sellega, mis teeb külastaja reisi unustamatuks ja eriliseks.

Via Hanseatica maismaakoridor läbib järgmisi Euroopa linnu: Kiel–Berliin–Varssavi–Kaunas–Riia–Valga–Tartu–Jõhvi–Narva–Peterburi.

## Areng Venemaal, Eestis ja Lätis

Aastal 2012 ühendas 45 partnerorganisatsiooni oma jõud, et kasutada Eesti, Läti ja Venemaa territooriumil asuvat rahvusvahelist Via Hanseatica turismimarsruuti maksimaalselt ära. See tähendab, et loodi ühised Via Hanseatica näidismarsruudid ja -paketid, tugev partnerlussuhe kohalike võimude, ettevõtjate ja turismiarendajate vahel ning muudeti Via Hanseatica võimalikult nähtavaks nii omade kui külaliste jaoks. Kokku jääb sellele alale nii 600 kilomeetrit looduslikku ilu kui ka suurepäraseid mõisahooneid ja aktiivpuhkuse paiku.

Loodud on Via Hanseatica veebileht ja välja töötatud reisiplaanur . Arendamise tulemusena on kasutajatele kättesaadavad ka Via Hanseatica mobiilirakendused Androidi  ja iOSi  operatsioonisüsteemiga mobiilseadmetele. Via Hanseatica teele jäävatest turismiinfopunktidest leiab soovija ka teekonna trükikaardi.

2014. aasta märtsis ilmus trükist Via Hanseatica raamat-reisijuht, mille autor on kirjanik Sass Henno. Reisiraamat on tänapäevane romantiline reisilugu noorest vene ärimehest Markist, tema abikaasast Nadiast ning nende kahest lapsest, kes võtavad ette teekonna mööda Via Hanseaticat. Raamat ühendab kirjaniku fantaasiarikka loo ning kogu praktilise Via Hanseatica teele jääva info. Mitmes keeles raamat on veebis tasuta loetav .

### Suuremad Via Hanseatica äärsed linnad
* Hamburg
* Lübeck
* Rostock
* Szczecin
* Koszalin
* Słupsk
* Gdańsk
* Elbląg
* Kaliningrad
* Klaipeda
* Riia
* Valga
* Tartu
* Narva
* Peterburi

## Vaata ka
*I üle-euroopaline transpordikoridor 

## Viited

## Välislingid
* Via Hanseatica koduleht 
* Via Hanseatica reisiplaanur 
* Seiklused Via Hanseatical – Facebooki kogukond 
* Via Hanseatica mobiilirakendus Androidile 
* Via Hanseatica mobiilirakendus iPhone'ile 
* Eesti võimalused Soome lahe kasvukolmnurgas, Kultuur ja Elu 4/2005